钦定古今图书集成/明伦汇编/官常典/第342卷 > 王求礼
## 钦定古今图书集成/明伦汇编/官常典/第342卷 > 王求礼

按《唐书》本传：“求礼，许州长杜人。武后时为左拾遗、监
察御史。后方营明堂，雕饰谲怪，侈而不法。求礼以为
铁𬸚金龙、丹雘珠玉，乃商琼台、夏瑶室之比，非古所
谓茅茨采椽者。自轩辕以来，服牛乘马，今辇以人负，
则人代畜。上书讥切，久不报。契丹叛，使孙万荣寇河
北，诏河内王武懿宗御之，懦扰不进，贼败数州去。懿”
宗乃条华人为贼诖误者数百族，请诛之。求礼劾奏
曰：“诖误之人，无良边吏教习，城不完固，为虏胁制，宁
素持叛心哉？懿宗拥兵数十万，闻敌至，走保城邑，今
乃移祸无辜之人，不亦过乎？请斩懿宗首以谢河北。”
懿宗大惧，后尽赦其人。当是时，契丹陷幽州，馈挽屈
竭，左相豆卢钦望请停京官九品以上两月俸助军
兴。求礼曰：“公禄万锺，正可辍，仰禄之人可奈何？”钦望
拒不应。既奏，求礼历阶进曰：“天子富有四海，何待九
品俸，使宰相夺之以济军国用乎？”姚璹曰：“秦、汉皆有
税算以佐军，求礼不识大体。”对曰：“秦、汉虚天下事边，
奈何使陛下效之？”后曰：“止。”久视二年三月，大雨雪，凤
阁侍郎苏味道等以为瑞，率群臣入贺。求礼让曰：“宰
相燮和阴阳，而季春雨雪，乃灾也。果以为瑞，则冬月
雷，渠为瑞雷邪？”味道不从。既贺者入，求礼即厉声言：
“今阳气偾升而阴冰激射，此大灾也。主荒臣佞，寒暑
失序，戎狄乱华，盗贼繁兴，正官少，伪官多，百司非贿
不入。使天有瑞，何感而来哉！”群臣震恐，后为罢朝。然以刚正故官。龃龉神龙初，终卫王府参军。